alexandrainst/scandi-wiki huggingface dataset:
Ívar Ingimarsson

Ívar Ingimarsson (fæddur 20. ágúst 1977) er fyrrum knattspyrnumaður sem spilaði sem varnarmaður. Hann hóf feril sinn með Val og ÍBV áður en hann fór til Englands. Lengst af spilaði hann fyrir Reading FC og Brentford FC. Hann var í Reading liðinu sem sló Liverpool FC út úr FA-bikarnum tímabilið 2009-2010. Ívar spilaði 30 leiki fyrir A-landslið Íslands. Hann starfar nú við ferðaþjónustu.

Íslenskir knattspyrnumenn
Fólk fætt árið 1977
Grétar Rafn Steinsson

Grétar Rafn Steinsson (fæddur 8. janúar 1982) er fyrrum knattspyrnumaður sem spilaði sem varnarmaður. Hann spilaði mestmegnis erlendis og átti hann 126 leiki fyrir Bolton Wanderers FC í  ensku úrvalsdeildinni. Grétar spilaði 46 leiki fyrir A-landslið Íslands. 

Hann starfar nú að leikmannamálum  fyrir Tottenham Hotspur. Áður starfaði hann fyrir Everton FC og Fleetwood Town.

Íslenskir knattspyrnumenn
Fólk fætt árið 1982
Birkiþéla

Birkiþéla (fræðiheiti Scolioneura betuleti) er smávaxin (3-5 mm) blaðvespa og æðvængja sem lifir á birki. Lirfur birkihélu vaxa inn í laufblöðum og hola þau að innan. Fullorðin dýr eru gljáandi svört á lit með gula fætur. Birkiþéla er nýtilkomin á Íslandi. Lirfur hennar hafa fundist á ilmbjörk og hengibjörk í görðum, hún getur einnig lagst á elri. Ummerkin eru svipuð og hjá birkikembu en birkiþélan er á haustin.

Tegundin Polyblastus wahlbergi sníkir á henni í Evrópu.

Tilvísanir

 Birkiþéla (Náttúrufræðistofnun Íslands)
 Scolioneura betuleti

Æðvængjur
Skordýr á Íslandi
Meindýr

 Birkiþéla (Náttúrufræðistofnun Íslands)
 Scolioneura betuleti
Stóra Eldlandsey

Stóra Eldlandsey (spænska: Isla Grande de Tierra del Fuego) er eyja syðst í Suður-Ameríku sem skiptist á milli Síle (61.4%) og Argentínu (38.6%). Magellansund er milli meginlandsins og eyjunnar. Hún er hluti af eyjaklasanum Eldland og er tæpir 48.000 ferkílómetrar sem gerir hana stærstu eyju heimsálfunnar.

Stærstu bæirnir eru: Ushuaia og Río Grande, hvorir tveggja í Argentínu. Mun fleiri búa Argentínumegin þrátt fyrir minna landsvæði; 127.000. Aðeins um 7000 eru Sílemegin.

Hæsti punktur eyjunnar er Monte Darwin eða 2.488 metrar. Á suðurhluta hennar er meiri úrkoma (+ 3000 mm) en verðurfar á eyjunni svipar til Íslands og Færeyja. Tré þaðan hafa verið reynd í Norður-Evrópu; snælenja og grænlenja.

Heimildir 
 

Suður-Ameríka
Eyjar við Chile
Eyjar við Argentínu
Blaðvespnaætt

Blaðvespnaætt (fræðiheiti Tenthredinidae) er tegundarík ætt skordýra af undirætt sagvespna. Þekktar eru yfir 7500 tegundir sem teljast til 430 ættkvísla. Blaðvespur eru flestar um eða undir 10 mm. Þær eru oft svartar og gjáandi og oft mislitar. Blaðvespur eru plöntuætur og flestar þeirra halda sig utan á laufblöðum en sumar tegundir grafa sig inn í blöð og stilka. Kvendýr hafa stuttan og flatar varpbrodd og geta með honum sært yfirborð plantna og verpa síðan eggjum sínum í sárið.

Á Íslandi finnast 14 tegundir blaðvespna. Meðal þeirra eru:
 Birkiþéla (Scolioneura betuleti)
 Hindberjaþéla (Cladius brullei)
 Reklaþéla (Amauronematus amentorum)
 Rifsþéla (Nematus ribesii)
 Staraþéla (Pachynematus vagus)

Heimild
 Blaðvespnaætt (Náttúrufræðistofnun Íslands)

Sagvespur
Chiloé-eyja

Chiloé-eyja (spænska: Isla de Chiloé), er stærsta eyja Chiloé-eyjaklasans undan ströndum Suður-Síle, í Los Lagos-fylki. Hún er næst stærsta eyja landsins á eftir Stóru Eldlandsey; 8.394 ferkílómetrar. Höfuðstaðurinn heitir Castro en alls búa um 150.000 manns á Chiloé-eyju. Áformað er að byggja brú til meginlandsins frá eyjunni.

Tempraður regnskógur er á vesturhluta eyjunnar og er þar Chiloé-þjóðgarðurinn. Spænskir landnemar nefndu eyjuna í fyrstu Nýju-Galisíu en Chiloé varð ofan á. Það er úr máli frumbyggja og þýðir staður mávanna.

Heimildir 
 

Eyjar við Chile
Ushuaia

Ushuaia er höfuðborg Eldlands í Argentínu. Hún er þekkt sem syðsta borg í heimi en íbúar eru um 60.000 (2010). Nafnið kemur úr máli frumbyggja og þýðir djúp vík. Borgin var stofnuð af breskum trúboðum á 19. öld. Argentínumenn notuðu svæðið sem fanganýlendu í byrjun 20.aldar. Fangelsunum var lokað um miðja öldina og var þá áhersla á flotastöð í bænum. Í dag eru fiskveiðar, olíu- og gasvinnsla og ferðaþjónusta mikilvæg.

Meðalhiti í janúar er um 10 gráður en um 1 gráða í júlí. Hiti er yfirleitt yfir frostmarki en næturfrost og kaldari dagar koma fyrir.

Heimildir 
 

Borgir í Argentínu
Jökuldalur

Jökuldalur er dalur á Austurlandi, vestur af Egilsstöðum. Jökulsá á Dal liggur um dalinn og Hringvegurinn fer um hluta hans. Jökuldalshreppur náði yfir dalinn. Stuðlagil er fagurt gil í dalnum og fossinn Rjúkandi má sjá frá hringveginum.

Tenglar
Jökuldalur 

Dalir á Íslandi
Múlaþing
Stuðlagil

Stuðlagil er gil í Jökuldal á Austurlandi. Það hefur stórar og sérstæðar stuðlabergsmyndanir sem eru um 30 metra háar og blágrænleitt vatn.

Áin Jökla rennur um gilið, vatnið í ánni lækkaði um 7 til 8 metra vegna Kárahnjúkavirkjunar.

Gilið varð óvænt vinsæll ferðamannastaður eftir að það var sýnt í ferðabæklingi WOW air árið 2017. Aðgengi er takmarkað fyrir mikla umferð en mjór malarvegur er á svæðinu. Leikarinn Will Smith tók upp þátt þar í kjölfarið.

Tenglar
East.is Stuðlagil

Tilvísanir 

Gil á Íslandi
Múlaþing
Kvennablaðið

Kvennablaðið var íslenskt tímarit sem kom út mánaðarlega á árunum 1895-1919. Ritstjóri og útgefandi blaðsins var Bríet Bjarnhéðinsdóttir. 

Fyrsta tölublað Kvennablaðsins var prentað í 2500 eintökum og voru viðtökurnar svo góðar að Bríet varð að láta prenta annað upplag af tveimur fyrstu tölublöðunum. Blaðið varð fljótt eitt útbreiddasta rit landsins.  

Tilgangur blaðsins var að vekja konur til vitundar um eigið réttleysi og hvetja þær til að láta sig þjóðfélagsmál varða. Bríet vissi að á brattann var að sækja og henni þótti konur áhugalausar um hagsmunamál sín. Hún beitti því þeirri aðferð að fjalla fyrst einkum um málefni sem hún vissi að höfðuðu til kvenna s.s. barnauppeldi, matargerð, handavinnu, garðrækt og heilsugæslu en smám saman jók hún umfjöllun um kvenréttindi. 

Árið 1919 varð Bríet að hætta útgáfu blaðsins af fjárhagsástæðum.

Tilvísanir 
Íslensk tímarit
Kvenréttindi á Íslandi
Bláfjallafólkvangur

Bláfjallafólkvangur er fólkvangur sem nær gróflega frá Vífilsfelli í austri og suðvestur eftir Bláfjöllum. Hann ennfremur á mörk að Heiðmörk og Reykjanesfólkvangi. Áætlað er að hann sé 70-80 km2 að stærð.

Hraun, hellar og eldstöðvar eru einkennandi í fólkvanginum. Skíðasvæðið í Bláfjöllum er innan hans.

Tenglar
Ferlir - Bláfjallafólkvangurinn, lega hans og stærð.

Suðvesturland
Víti (Krafla)

Víti er gígur við Kröflu. Það varð til við sprengigos þar sem gufuþrýstingur sprengdi af sér yfirborðið.

Tenglar
Nat.is Krafla - Leirhnjúkur -Gjástykki 
Gígar á Íslandi
Silíkon

Fyrir efnið sem nefnt er „silicon“ í erlendum málum, sjá kísill.

Silíkon eru tilbúnar fjölliður þar sem kísilfrumeindir og súrefnisfrumeindir koma á víxl, kolefni og önnur efni eru oft tengd við. Silíkon eru vanalega gúmmíkennd eða vökvakennd, þola hita vel og eru notuð til þéttingar og sem einangrunarefni fyrir hita og rafmagn. Þau eru líka notuð sem lím, sem smurolía, og í gerð ýmissa eldhúsáhalda svo sem spaða.

Tenglar 

 Kynning á silíkonum frá Samtökum evrópskra efnaiðnaðarins

Ólífræn efni‎
Fjölliður
Kristín Jóhannesdóttir

Kristín Jóhannesdóttir (f. 17. nóvember 1948) er íslenskur leikstjóri. Kristín hefur leikstýrt fjölda verka á leiksviði og í sjónvarpi en einnig kvikmyndum.

Foreldrar Kristínar voru Sigurbjörg Þorvaldsdóttir (1918-2007) húsmóðir og Jóhannes Elíasson (1920-1975) bankastjóri. Eiginmaður Kristínar var Sigurður Pálsson (1948-2017) rithöfundur og skáld. Sonur þeirra er Jóhannes Páll (f.1987)

Kristín lauk stúdentsprófi frá Menntaskólanum í Reykjavík árið 1969 og hélt að því loknu til Frakklands og lauk námi í bók­mennt­um og kvik­mynda­fræðum frá Uni­versité Paul Valéry í Mont­p­ellier árið 1975, DEA gráðu (fyrri hluta doktors­gráðu) í kvik­mynda­fræðum frá sama skóla 1977 og síðar loka­prófi í kvik­mynda­leik­stjórn.

Starfsferill 
Kristín hefur starfað sem leikstjóri við Borgarleikhúsið og Þjóðleikhúsið og leikstýrt þar fjölda verka en einnig hefur hún leikstýrt hjá Stúdentaleikhúsinu og Nemendaleikhúsinu. Kristín leikstýrði einnig óperunni Tunglskinseyjunni sem frumflutt var í Peking árið 1997 og síðar sýnd á stóra sviði Þjóðleikhússins. Hún hefur einnig leikstýrt sjónvarps- og útvarpsleikritum. Hún hefur setið í stjórnum Kvikmyndasjóðs, Listahátíðar í Reykjavík, Kvikmyndahátíðar í Reykjavík og Kvikmyndaklúbbs Íslands auk þess sem hún hefur setið í fjölda annarra stjórna og nefnda á sviði lista og menningar.

Kvikmyndir í leikstjórn Kristínar 

 1983 - Á hjara veraldar
 1993 - Svo á jörðu sem á himni
 2017 - Alma

Viðurkenningar 
Kristín hefur hlotið fjölda viðurkenninga fyrir störf sín og kvikmyndir hennar hlotið viðurkenningar og verðlaun á fjölda innlendra og erlendra kvikmyndahátíða. Árið  2015 var Kristín útnefnd Borgarlistamaður Reykjavíkur, hún hlaut Grímuna, íslensku leiklistarverðlaunin árið 2009 fyrir leikstjórn sína á verkinu Utangátta eftir Sigurð Pálsson og heiðursverðlaun Eddunnar, íslensku kvikmynda- og sjónvarpsverðlaunanna árið 2013. Kristín var sæmd riddarakrossi Hinnar íslensku fálkaorðu árið 2015 fyrir framlag sitt til íslenskrar leiklistar og kvikmyndagerðar. Einnig var hún sæmd riddarakrossi frönsku heiðursorðunnar árið 2018.

Tilvísanir 

Fólk fætt árið 1948
Íslenskir kvikmyndaleikstjórar
Íslenskir leikstjórar
Íslenskar konur
Stúdentar úr Menntaskólanum í Reykjavík
Handhafar riddarakross Hinnar íslensku fálkaorðu
Handhafar Edduverðlaunanna
Handhafar Grímunnar
Hrærekur konungur á Kálfskinni

Hrærekur Dagsson var norskur konungur í Heiðmörk. Ólafur Haraldsson konungur lét taka hann höndum og blinda hann á báðum augum. Hrærekur reyndi eftir það að drepa Ólaf. Þórarinn Nefjólfsson flutti Hrærek til Íslands. Hrærekur var á Íslandi þrjá vetur áður en hann lést. Fyrsta veturinn var hann hjá Þorgils Arasyni á Reykhólum, annan veturinn með Guðmundi ríka Eyjólfssyni á Möðruvöllum í Eyjafirði og þriðja veturinn  á bænum Kálfskinni á Árskógsströnd.

Davíð Stefánsson samdi sögukvæði um Hrærek konung á Kálfskinni.

Heimildir
 Ólafs saga helga í Heimskringlu 
 Þórarins þáttur Nefjólfssonar í Heimskringlu
 Konungsgröfin í Kálfskinni, Dagur, 15. tölublað (10.04.1969), Blaðsíða 6

Norskir smákonungar
Tónagull

Tónagull er fyrirtæki sem heldur námskeið í tónlist fyrir börn á aldrinum 0-3 ára ásamt foreldrum. Tónagull er kennt í Reykjavík og í Tónsmiðjunni á Selfossi. 

Tónagull var stofnað af Helgu Rut Guðmundsdóttur en hún hélt fyrsta námskeiðið árið 2004. Námskeiðin hafa verið haldin reglulega síðan og njóta vinsælda meðal barnafjölskyldna. Námskeiðin hafa gjarnan vakið athygli í fjölmiðlum.   

Tónagull ehf. gefur út námsefni í tónlist fyrir börn á leikskólaaldri og gaf út bók og geisladisk með nafninu Vísnagull -vísur og þulur fyrir börn í fangi árið 2015 með styrk frá Bókmenntasjóði, og Karolinafund. Útgáfunni stýrði Helga Rut Guðmundsdóttir en María Sif Daníelsdóttir myndskreytti og Pétur Ben hafði umsjón með upptökum á geisladiskinum. María Sif var tilnefnd fyrir myndskreytingarnar í Vísnagull bókinni til Barnabókaverðlauna Reykjavíkur.    

Haustið 2019 var gerð tilraun með Tónagull á pólsku í Gerðubergi en verkefnið hlaut stuðning frá pólska sendiráðinu á Íslandi.

Ytri tenglar 
Heimasíða fyrirtækisins 
Tónsmiðjunni
Rannsóknir Helgu Rut Guðmundsdóttur
Karolinafund fyrirtækisins

Tilvísanir 

Íslensk fyrirtæki
Ölnartaugin

Ölnartaugin er taug sem liggur nálægt ölninni (framhandleggsbeininu sem liggur milli olnbogans og litla fingurs). Hún er stærst af þeim taugum líkamans sem eru ekki í skjóli á bak við bein eða vöðva, þess vegna er nokkuð algengt að áverkar valdi taugaskaða. Ölnartaugin ítaugar litla fingur og helming baugfingurs.

Þegar maður slær svæðið aftan á olnboganum þar sem ölnartaugin er klemmist hún. Þetta veldur óþægilegri tilfinningu í framhandleggnum, litla fingri og baugfingri og minnir á raflost, þetta svæði er kallað vitlausa beinið. Vitlausa beinið er þó ekki bein, heldur svæði þar sem ölnartaugin er gjörn á að klemmast.

Tenglar 

 
 

Líffærafræði mannsins
Taugar
Cerastium guatemalense

Cerastium guatemalense er jurt af hjartagrasaætt. Hún er ættuð frá Mið-Ameríku.

Tilvísanir

Hjartagrasaætt
Cerastium haussknechtii

Cerastium haussknechtii er jurt af hjartagrasaætt. Hún er ættuð frá Tyrklandi.

Tilvísanir

Hjartagrasaætt
Cerastium hieronymi

Cerastium hieronymi er jurt af hjartagrasaætt. Hún er ættuð frá Argentínu.

Tilvísanir

Hjartagrasaætt
Cerastium viscatum

Cerastium viscatum er jurt af hjartagrasaætt. Hún er ættuð frá Ítalíu.

Tilvísanir

Hjartagrasaætt
Cerastium viride

Cerastium viride er jurt af hjartagrasaætt. Hún er ættuð frá Bandaríkjunum (Texas).

Tilvísanir

Hjartagrasaætt
Cerastium wilsonii

Cerastium wilsonii er jurt af hjartagrasaætt. Hún er ættuð frá Kína.

Tilvísanir

Hjartagrasaætt
Cerastium wilhelmianum

Cerastium wilhelmianum er jurt af hjartagrasaætt. Hún er ættuð frá Ekvador.

Tilvísanir

Hjartagrasaætt
Cerastium utriense

Cerastium utriense er jurt af hjartagrasaætt. Hún er ættuð frá norðvestur Ítalíu.

Tilvísanir

Hjartagrasaætt
Cerastium vagans

Cerastium vagans er jurt af hjartagrasaætt. Hún er ættuð frá Madeira-eyjum.

Tilvísanir

Hjartagrasaætt
Cerastium velutinum

Cerastium velutinum er jurt af hjartagrasaætt. Hún er ættuð frá N-Ameríku.

Tilvísanir

Hjartagrasaætt
Bríet Héðinsdóttir

Bríet Héðinsdóttir (14. október 1935 - 26. október 1996) var íslensk leikkona og leikstjóri.

Bríet ólst upp í Reykjavík og foreldrar hennar voru hjónin Guðrún Pálína Pálsdóttir söngkennari og Héðinn Valdimarsson alþingismaður, verkalýðsfrömuður og forstjóri. Föðuramma Bríetar og nafna var kvenréttindakonan Bríet Bjarnhéðinsdóttir. Bríet átti þrjár dætur: Laufeyju Sigurðadóttur fiðluleikara, Guðrúnu Theódóru Sigurðardóttur sellóleikara og Steinunni Ólínu Þorsteinsdóttur leikkonu.

Bríet lauk stúdentsprófi frá Menntaskólanum í Reykjavík árið 1954, stundaði nám við Tónlistarskólann í Reykjavík, nám í enskum og þýskum bókmenntum og leiklist í Vín og útskrifaðist sem leikkona frá Leiklistarskóla Þjóðleikhússins árið 1962.

Bríet var fastráðin leikkona við Þjóðleikhúsið frá 1966 og til dauðadags. Hún lék fjölda hlutverka í Þjóðleikhúsinu auk þess sem hún leikstýrði og samdi leikgerðir. Árið 1988 sendi Bríet frá sér bókina Strá í hreiðrið en hún er byggð á bréfasafni ömmu hennar, Bríetar Bjarnhéðinsdóttur.

Tilvísun 
Fólk fætt árið 1935
Fólk dáið árið 1996
Íslenskir leikarar
Íslenskar konur
Stúdentar úr Menntaskólanum í Reykjavík
XL (kvikmynd)

XL er íslensk kvikmynd sem var gefin út 2013 og fjallar um þingmanninn Leif Sigurðarson (leikinn af Ólafi Darra) sem er neyddur í afvötnun af forsætisráðherranum (Þorsteinn Bachmann).

Leikstjóri er Marteinn Þórsson.

Tilvísanir 

Íslenskar kvikmyndir
Kvikmyndir frumsýndar 2013
Fleiðurdumba

Fleiðurdumba 
(fræðiheiti: Melanelixia subaurifera) er flétta af litskófarætt. Fleiðurdumba vex á trjáberki og á klettum. Hana er helst að finna á klettum á Vesturlandi en einnig í Hallormsstaðaskógi.

Þal fléttunnar er ólífugrænt eða grænbrúnt að ofan en svart að neðan og gjarnan alsett hraufum með hvítum hraufukornum. Gróin eru átta í aski, glær, einhólfa, sporbaugótt, 9-12 x 5,5-7 µm að stærð.

Þalsvörun fleiðurdumbu er K-, C+ rauð, KC+ rauð, P-. Hún inniheldur fléttuefnið lecanorinsýru.

Tilvísanir

Litskófarætt
Cerastium venezuelanum

Cerastium venezuelanum er jurt af hjartagrasaætt. Hún er ættuð frá Venezuela.

Tilvísanir

Hjartagrasaætt
Cerastium verecundum

Cerastium verecundum er jurt af hjartagrasaætt. Hún er ættuð frá Síle.

Tilvísanir

Hjartagrasaætt
Cerastium verticifolium

Cerastium verticifolium er jurt af hjartagrasaætt. Hún er ættuð frá Kína.

Tilvísanir

Hjartagrasaætt
Þórarinn Nefjólfsson

Þórarinn Nefjólfsson var íslenskur farmaður sem var um tíma við hirð Ólafs Haraldssonar Noregskonungs og sinnti erindum konungs á Íslandi. Þórarinn flutti Hrærek Dagsson til Íslands. Árið 1025 sendi  Ólafur digri  Þórarinn Nefjólfsson til Íslands til að æskja þess að Íslendingar gerðust þegnar hans og fengju honum Grímsey.

Sérkennilegu útliti Þórarins er lýst með orðaskiptum hans og Ólafs konungs. Sigurður Samúelsson læknir hefur varpað fram þeirri tilgátu að Þórarinn gæti hafa þjáðst af æsavexti.

Heimildir 
 Þórarins þáttur Nefjólfssonar í Heimskringlu
 Sigurður Samúelsson, Risavöxtur - Dvergvöxtur, Tvær sjúkralýsingar úr íslenskum fornritum, Lesbók Morgunblaðsins, 30. maí (30.05.1998), Blaðsíða 4 

Persónur Íslendingasagna
Æsavöxtur

Æsavöxtur (acromegaly) er sjúkdómur sem stafar af offramleiðslu vaxtarhormóns á fullorðinsárum. Offramleiðsla vaxtarhormóns á barnsaldri veldur því að barn vex of hratt og getur valdið risavexti. Ef slík offramleiðsla byrjar á fullorðinsárum verða hægfara breytingar þar sem hendur, fætur, nef, augabrúnir, eyra og haka vaxa, húðin dökknar og rödd verður rám. Sjúkdómurinn veldur truflun á starfsemi margra líffæra.

46 manns greindust með æsavöxt á Íslandi frá 1955-2011. Algengustu einkenni sjúkdómsins voru stækkun á höndum eða fótum og breytingar á andlitsfalli.

Oftast stafar offramleiðsla vaxtarhormóns af æxli í heiladingli. Meðferð á sjúkdómnum er skurðaðgerð, geislun á heiladingli eða lyfjameðferð.

Tilgátur eru uppi um að Þórarinn Nefjólfsson sögupersóna í Íslendingasögunum hafi þjáðst af æsavexti.

Heimildir

 Magnús Jóhannsson, Vaxtarhormón, Morgunblaðið, Morgunblaðið B - Sunnudagur (22.10.2000), Blaðsíða B 25
 
 Æsivöxtur á Íslandi (veggspjald), Vísindi á vordögum 2012 – Læknablaðið : fylgirit, 70. fylgirit (01.04.2012)

Líkami
Meinafræði
Risavöxtur

Risavöxtur er ástand  sem einkennist af miklum vexti og hæð langt yfir meðalhæð eða frá 2,1 m til 2,7 m hæð. Risavöxtur stafar af ofgnótt vaxtarhormóns á barnsaldri, sem er oftast vegna æxlis í heiladinglinum.

Hæsti maður í heimi var Bandaríkjamaðurinn Robert Pershing Wadlow. Hann mældist 2,72 m hár. Íslendingurinn Jóhann Svarfdælingur var 2,34 m hár.

Sjá einnig 

 Æsavöxtur, sem er vegna offramleiðslu vaxtarhormóns á fullorðinsárum

Heimildir

Tilvísanir

Líkami
Meinafræði
Einar Þveræingur

Einar Þveræingur Eyjólfsson er sögupersóna í Íslendingasögunum. Hann var kenndur við bæ sinn Þverá, nú Munkaþverá og var bróðir Guðmundar ríka Eyjólfssonar. Einar Þveræingur er þekktur fyrir ræðu sína þegar Þórarinn Nefjólfsson erindreki Ólafs Haraldssonar Noregskonungs fór þess á leit á Alþingi að Íslendingar gæfu Noregskonungi Grímsey. 
         
Ræða Einars Þveræings var svohljóðandi:

Í seinni tíð hafa Íslendingar oft vísað til fordæmis Einars Þveræings í umræðu um sjálfstæði og fullveldi Íslands og gjarnan er bent á ræðu hans sem fyrirmynd að andstöðu gegn erlendu áhrifavaldi á landinu. Árið 1918 gáfu andstæðingar sambandslagafrumvarpsins út tímarit undir nafninu Einar Þveræingur þar sem þeir birtu greinar með rökum gegn samþykkt laganna, sem þeir töldu að myndu í reynd gefa Dönum aukin völd á Íslandi.

Heimild
 Heimskringla - Ólafs saga helga
Tilvísanir

Persónur Íslendingasagna
Cerastium undulatifolium

Cerastium undulatifolium er jurt af hjartagrasaætt. Hún er ættuð frá Kákasus.

Tilvísanir

Hjartagrasaætt
Cerastium tucumanense

Cerastium tucumanense er jurt af hjartagrasaætt. Hún er ættuð frá Suður-Ameríku.

Tilvísanir

Hjartagrasaætt
Cerastium trichocalyx

Cerastium trichocalyx er jurt af hjartagrasaætt. Hún er ættuð frá Perú.

Tilvísanir

Hjartagrasaætt
Cerastium trianae

Cerastium trianae er jurt af hjartagrasaætt. Hún er ættuð frá norðurhluta Suður-Ameríku.

Tilvísanir

Hjartagrasaætt
Cerastium transsilvanicum

Cerastium transsilvanicum er jurt af hjartagrasaætt. Hún er ættuð frá Rúmeníu.

Tilvísanir

Hjartagrasaætt
Cerastium tolucense

Cerastium tolucense er jurt af hjartagrasaætt. Hún er ættuð frá Mexíkó.

Tilvísanir

Hjartagrasaætt
Cerastium tianschanicum

Cerastium tianschanicum er jurt af hjartagrasaætt. Hún er ættuð frá Mið-Asíu.

Tilvísanir

Hjartagrasaætt
Cerastium thomsonii

Cerastium thomsonii er jurt af hjartagrasaætt. Hún er ættuð frá Afghanistan til Vestur-Himalayafjalla. .

Tilvísanir

Hjartagrasaætt
Cerastium theophrasti

Cerastium theophrasti er jurt af hjartagrasaætt. Hún er ættuð frá Grikklandi.

Tilvísanir

Hjartagrasaætt
Cerastium texanum

Cerastium texanum er jurt af hjartagrasaætt. Hún er ættuð frá Norður-Ameríku.

Tilvísanir

Hjartagrasaætt
Cerastium thomasii

Cerastium thomasii er jurt af hjartagrasaætt. Hún er ættuð frá Ítalíu.

Tilvísanir

Hjartagrasaætt
Saint John

Saint John  er næststærsta borg kanadíska héraðsins Nýja-Brúnsvík, á eftir Moncton. Íbúar eru um 126.000 (2016). Margir Írar fluttu til borgarinnar á 19. öld.

Borgir í Nýju-Brúnsvík
Moncton

Moncton er stærsta borg Nýju-Brúnsvíkur í Kanada. Íbúar voru um 72.000 árið 2016 en um 145.000 búa á stórborgarsvæðinu.

Borgir í Nýju-Brúnsvík
Leikskólakennari

Leikskólakennari er starfsheiti þeirra sem lokið hafa háskólanámi í leikskólakennarafræðum. Leikskólakennarar hafa réttindi til að starfa við kennslu leikskólabarna og stjórnun leikskóla.

Leikskólakennarafræði eru kennd í Háskóla Íslands og Háskólanum á Akureyri og tekur námið fimm ár.

Starfsheitið leikskólakennari varð til árið 1993 en fram að því var notast við orðið fóstra. Árið 1993 fór fram atkvæðagreiðsla á vegum Fóstrufélags Íslands þar sem fóstrur kusu á milli starfsheitana fóstra eða leikskólakennari og valdi mikill meirihluti starfsheitið leikskólakennari. Þann 7. maí árið 1994 samþykkti Alþingi lög um leikskóla og var þá starfsheitið leikskólakennari notað í stað orðsins fóstra áður. Skömmu síðar breytti Fóstrufélag Íslands um heiti á félaginu og hlaut heitið Félag íslenskra leikskólakennara.

Tilvísanir 
Starfsheiti tengd skólum
Menntun
Atli Eðvaldsson

Atli Eðvaldsson (fæddur 3. mars, 1957; látinn 2. september, 2019) var íslenskur knattspyrnumaður og þjálfari.

Atli hóf ferilinn með Val en spilaði í þýsku Bundesliga meðal annars með Fortuna Düsseldorf og Borussia Dortmund. Atli skoraði eitt sinn 5 mörk fyrir Düsseldorf og var fyrsti útlendingur í efstu deild til að gera slíkt. 

Atli gerðist þjálfari eftir ferilinn og þjálfaði ýmis íslensk lið og Íslenska karlalandsliðið í knattspyrnu. Síðast þjálfaði hann Kristianstad FC í Svíþjóð 2018. Hann spilaði 70 leiki fyrir landsliðið.

Fjölskylda Atla hefur verið viðriðin knattspyrnu: Faðir hans Evald Mikson (íslenskað: Eðvald Hinriksson) spilaði með eistneska landsliðinu sem markmaður, Jóhannes Eðvaldsson bróðir hans spilaði m.a. með Glasgow Celtic. Dóttir hans Sif Atladóttir spilar með Kristianstad í Svíþjóð og landsliðinu í knattspyrnu og sonur hans Emil Atlason í íslenska boltanum.

Atli lést úr krabbameini árið 2019.

Heimild
 

Íslenskir knattspyrnumenn
Íslenskir knattspyrnuþjálfarar
Lili Elbe

Lili Elbe, fædd Einar Mogens Andreas Wegener (28. desember 1882 - 13. september 1931) var danskur landslagsmálari og ein af fyrstu transkonum sem fóru í kynleiðréttingu. Hún breytti nafni sínu í Lili Ilse Elvenes  en er þekkt undir nafninu Lili Elbe. Hún fór í samtals fimm skurðaðgerðir á tveimur árum og dó úr sýkingu eftir síðustu aðgerðina.
Hún stundaði nám frá 1902 - 1904 við Konunglegu Listaakademíuna í Kaupmannahöfn. Þann 8. júní 1904 giftist hún listakonunni  Gerdu Marie Frederikke Wegener (fædd Gottlieb). Lili var fyrirsæta hjá Gerdu og var þá klædd kvenmannsfötum. Hún hóf að kalla sig Lili Elbe og hjónin fluttu til Parísar. Hún fór í fyrstu kynskiptiaðgerðina árið 1930 og var hjónaband hennar og Gerdu Wegener lýst ógilt í október 1930. Lili Elbe málaði ekki fleiri myndir eftir að hún hóf kynleiðréttingaraðgerðir.

Heimild
 

Danskir myndlistarmenn
Trans konur
Cerastium sventenii

Cerastium sventenii er jurt af hjartagrasaætt. Hún er ættuð frá Kanaríeyjum.

Tilvísanir

Hjartagrasaætt
Cerastium sylvaticum

Cerastium sylvaticum er jurt af hjartagrasaætt. Hún er ættuð frá Evrópu.

Tilvísanir

 Datenblatt mit Foto.
 Myndir:  , ,  , 

Hjartagrasaætt
Cerastium szechuense

Cerastium szechuense er jurt af hjartagrasaætt. Hún er ættuð frá Kína.

Tilvísanir

Hjartagrasaætt
Cerastium szowitsii

Cerastium szowitsii er jurt af hjartagrasaætt. Hún er ættuð frá Kákasus.

Tilvísanir

Hjartagrasaætt
Cerastium takasagomontanum

Cerastium takasagomontanum er jurt af hjartagrasaætt. Hún er ættuð frá Taívan.

Tilvísanir

Hjartagrasaætt
Cerastium taschkendicum

Cerastium taschkendicum er jurt af hjartagrasaætt. Hún er ættuð frá Mið-Asíu.

Tilvísanir

Hjartagrasaætt